stanford-oval/wikipedia huggingface dataset:
אוליביה ויליאמס
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1992 |  | Van der Valk | איירין קורטמן | בפרק "Still Waters" |
| 1992 | סיפורי המסתורין של רות רנדל | The Ruth Rendell Mysteries | ג'ניפר נוריס | בפרק "The Speaker of Mandarin" |
| 1996 | אמה | Emma | ג'יין פיירפקס |  |
| 1998 | חברים | Friends | פליסיטי | 2 פרקים |
| 2000 | ג'ייסון והארגונאוטים | Jason and the Argonauts | הרה |  |
| 2004 |  | Agatha Christie – A Life in Pictures | אגאתה כריסטי |  |
| 2006 |  | Krakatoa – The Last Days | ג'והנה בייז'רינק |  |
| 2007 |  | Damage | מישל קהיל |  |
| 2008 | החרטות של מיס אוסטן | Miss Austen Regrets | ג'יין אוסטן |  |
| 2009 - 2010 | בית הבובות | Dollhouse | אדל ד'וויט |  |
| 2010 |  | Terriers | מרים פוסטר |  |
| 2011 - 2012 | חקירה רגישה | Case Sensitive | צ'רלי זיילר |  |
| 2014 |  | Salting the Battlefield | בלינדה קיי |  |
| 2014 - 2015 | מנהטן | Manhattan | ליזה וינטר | תפקיד ראשי (2 עונות); 23 פרקים |
| 2017 |  | The Halcyon | ליידי פרסיליה המילטון |  |
| 2019-2017 | מקביל | Counterpart | אמילי סילק | תפקיד ראשי; 2 עונות |
| 2020 | תוצרת בית (אנ') | Homemade | מלכה | פרק: "Voyage Au Bout De La Nuit" |
| 2021-הווה | נשות הלעולם לא | The Nevers | לביניה בידלו |  |
| 2022 | 10 אחוז | Ten Percent | בתפקיד עצמה | פרק אחד |
| 2022 - הווה | הכתר | The Crown | קמילה, המלכה-רעיה של הממלכה המאוחדת | תפקיד ראשי (עונה 5): 10 פרקים |
| 2023 | מצחיקה אחת | Funny Woman | גלוריה | פרק: "#1.6" |
| 2024 | חולית: הנבואה | Dune: Prophecy | טולה | תפקיד ראשי |
פילמוגרפיה > תיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 1995 | ריצ'רד השלישי | Richard III |  |  |
| 2003 | עמל אהבה לשווא | Love's Labour's Lost | הנסיכה | תיאטרון אוליבייה, התיאטרון המלכותי הלאומי, לונדון |
| 2003 |  | The Hotel in Amsterdam | אנני | דונמר ורהאוס, לונדון |
| 2006 |  | The Changeling | ביאטריס-ג'ואנה | להקת התיאטרון "Cheek by Jowl" במרכז האמנויות ברביקן, לונדון |
| 2011 |  | In a Forest, Dark and Deep | בטי | תיאטרון וודוויל, לונדון |
ארמניה באירוויזיון

| --- | --- |

 מדינה:  ארמניה ארמניה
 רשת שידור:  AMPTV
 השתתפות ראשונה:  יוון אתונה, 2006
 זכיות:  0
 השתתפויות:  16
 היעדרויות:  2
 אירוח האירוויזיון:  לא אירחה
 השתתפות אחרונה:  שוודיה מאלמה, 2024
ארמניה השתתפה באירוויזיון 16 פעמים החל מהצטרפותה לתחרות ב-2006.
ארמניה היא אחת מכמה מדינות, כמו אוסטרליה וישראל, אשר משתתפות באירוויזיון על אף שמיקומן הגאוגרפי הוא מחוץ לאירופה.
הישגים בתחרות

ארמניה הצטרפה לתחרות בשנת 2006 עם השיר "Without Your Love" ("בלי אהבתך") בביצוע הזמר אנדריי. השיר העפיל לשלב הגמר, בו הוא סיים במקום השמיני. לאור המיקום הגבוה בו סיימה ארמניה ב-2006, היא העפילה אוטומטית לגמר באירוויזיון 2007. השיר "Anytime You Need" ("בכל פעם שתזדקקי") שבוצע על ידי הזמר האיקו, סיים גם כן במקום השמיני.
לאירוויזיון 2008 שלחה ארמניה את הזמרת סירושו, זמרת פופ ארמנית מצליחה ובתה של זמרת מפורסמת גם היא. השיר "Qele Qele" ("בוא, נלך"), שיר פופ אתני סוחף, נבחר בתחרות מוקדמת מבין ארבעה שירים שאת כל מילותיהם כתבה סירושו בעצמה והלחינו מלחינים שונים. הקהל בחר בשיר זה בהפרש ניכר על פני שאר השירים (86.5% מקולות המצביעים).
בגלל שינוי כללי התחרות וחלוקה לשני חצאי גמר, כאשר רק חמש מדינות (ארבע הגדולות + המארחת) מבטיחות את מקומן בגמר, נאלצה ארמניה להתמודד בשלב חצי הגמר. היא העפילה לשלב הגמר וסיימה במקום הרביעי, הישגה הטוב ביותר של ארמניה בתחרות עד כה.
עד שנת 2010 ארמניה הייתה אחת משלוש המדינות היחידות בתחרות שסיימו באחד מעשרת המקומות הראשונים בגמר האירוויזיון מאז החלה שיטת חצי הגמר. שתי המדינות הנותרות הן אזרבייג'ן ויוון, כאשר יוון עשתה זאת כבר משנת 2004, בעוד ארמניה ואזרבייג'ן הצטרפו לתחרות רק לאחר כמה שנים. באירוויזיון 2011 כשלה ארמניה להעפיל לשלב הגמר, ובכך שברה את רצף ההצלחה שלה.
השירים שייצגו את ארמניה באירוויזיון

שורה בצהוב מסמלת ניצחון של המתמודדת באותה תחרות

 שורה באפור מסמלת תחרות בה המתמודדת הגיעה למקום השני

 שורה בחום מסמלת תחרות בה המתמודדת הגיעה למקום השלישי

 שורה באדום מסמלת תחרות בה המתמודדת דורגה במקום האחרון

 שורה בירוק-זית מסמלת תחרות ממנה המתמודדת פרשה או שלא השתתפה לאחר שכבר נבחר שיר
| שנה | מבצע | שיר | תרגום לעברית | גמר | ניקוד | חצי גמר | ניקוד |
| --- | --- | --- | --- | --- | --- | --- | --- |
| 2006 | אנדרה | "Without Your Love" | "בלי אהבתך" | 8 | 129 | 6 | 150 |
| 2007 | האיקו | "Anytime You Need" | "בכל פעם שתזדקקי" | 8 | 138 | X | X |
| 2008 | סירושו | "Qélé, Qélé" | "בוא, נלך" | 4 | 199 | 2 | 139 |
| 2009 | אינגה ואנוש ארשאקיאן | "Jan Jan" | "ריקוד חדש (יקירי)" | 10 | 92 | 5 | 99 |
| 2010 | אווה ריבס | "Apricot Stone" | "גלעין המשמש" | 7 | 141 | 6 | 83 |
| 2011 | אמי | "Boom Boom" | "בום בום" | X | X | 12 | 54 |
לא השתתפה ב-2012
| 2013 | גור סוג'יאן ו"דוריאנס" | "Lonely Planet" | "פלנטה בודדה" | 18 | 41 | 7 | 69 |
| 2014 | Aram Mp3 | "Not Alone" | "לא לבד" | 4 | 174 | 4 | 121 |
| 2015 | גנאלוגיה | "Face The Shadow" | "תעמוד מול הצל" | 16 | 34 | 7 | 77 |
| 2016 | איווטה מוקוצ'יאן | "LoveWave" | "גל אהבה" | 7 | 249 | 2 | 243 |
| 2017 | ארצוויק | "Fly With Me" | "עוף איתי" | 18 | 79 | 7 | 152 |
| 2018 | סוואק חנגיאן | "Qami" | "רוח" | X | X | 15 | 79 |
| 2019 | סרבוק | "Walking Out" | "עוזבת״ | X | X | 16 | 49 |
| 2020 | אתנה מנוקיאן | "Chains on You" | "מחרוזות עליך" | התחרות בוטלה בשנה זאת | התחרות בוטלה בשנה זאת | התחרות בוטלה בשנה זאת | התחרות בוטלה בשנה זאת |
לא השתתפה ב-2021
| 2022 | רוזה לין | "Snap" | "להישבר" | 20 | 61 | 5 | 187 |
| 2023 | ברונט | "Future Lover" | "מאהב עתידי" | 14 | 122 | 6 | 99 |
| 2024 | לאדאניבה | "Jako" | "ג'אקו" | 8 | 183 | 3 | 137 |
| 2025 | פארג | "Survivor" | "שורד" |  |  |  |  |
ראו גם

טורקיה באירוויזיון
אזרבייג'ן באירוויזיון
ארמניה באירוויזיון למוזיקאים צעירים
ארמניה באירוויזיון לרוקדים צעירים
הערות שוליים

↑    Ed West, ‏You need friends to win in Eurovision, The Telegraph, 20 May 2006
↑  "יריבות אתניות גוברות על הקיטש בקווקז", אתר www.frontlineclub.com (באנגלית)
↑  "האירוויזיון מתקן חוקים, אין סנקציות נגד אזרבייג'ן", אתר רדיו אירופה החופשית (באנגלית)
↑  "אזרבייג'ן בחקירת אירוויזיון", אתר ה-BBC (באנגלית)
↑  "אזרים תוחקרו אודות הצבעתם לארמניה באירוויזיון", אתר רדיו אירופה החופשית (באנגלית)
↑  יורק טיימס ==> הניו יורק טיימסid=3863 "איגוד השידור האירופי מקבל תשובות מאזרבייג'ן", אתר האירוויזיון (באנגלית)
↑  "שר אזרי מאשים את רדיו אירופה החופשית במהלך חקירת אירועי האירוויזיון", אתר רדיו אירופה החופשית (באנגלית)
1 2  "ארמנים נמנעים מתחרות האירוויזיון באזרבייג'ן", אתר הניו יורק טיימס (באנגלית)
↑  "ארמניה דוחה באופן רשמי את תחרות האירוויזיון", אתר www.sputniknews.com (באנגלית)
↑  "איסמעיל עומרוב: נוכחותה של ארמניה בתחרות הייתה יכולה להיות הודעה משותפת לשלום בין שני העמים לכל העולם", אתר www.en.apa.az (באנגלית)
↑  "ארמניה נקנסה עקב סירובה לקחת חלק באירוויזיון 2012", אתר www.sputniknews.com (באנגלית)
↑  "ארמניה משנה את כותרת השיר", אתר האירוויזיון (באנגלית)
| --- | --- |
בקרת זהויות :  MusicBrainz: 9afc3e34-bfda-489f-99db-3f5137bf51f5
מקדונל דאגלס MD-80

MD-88 בשירות איבריה איירליינס
MD-87 בשירות ספנאייר בצביעת סטאר אלייאנס
MD-81 בשירות ג'פאן איירליינס
MD-82 בשירות אליטליה
MD-81 בשירות סקנדינביאן איירליינס
MD-83 בשירות סוויס
מקדונל דאגלס MD-80 (באנגלית: McDonnell Douglas MD-80) הוא מטוס נוסעים צר־גוף לטיסות קצרות ובינוניות מתוצרת מקדונל דאגלס. טיסת הבכורה של המטוס הייתה ב־18 באוקטובר 1979, והוא יוצר עד שנת 1999.
בסה"כ נבנו 1,191 מטוסים מדגם זה (משנת 1997 יוצרו המטוסים על ידי בואינג).
פיתוח

המטוס שנכנס לשירות ב־1980 הוא פיתוח של מטוס אחר מתוצרת מקדונל דאגלס DC-9. בשנת 1995 נכנס לשירות דגם מתקדם יותר של המטוס שנקרא מקדונל דאגלס MD-90. סדרת מטוסים זו זכתה להצלחה רבה, והם מדורגים במקום השלישי במכירות אחרי איירבוס A320 ובואינג 737.
גרסאות > MD-81

MD-81 (כונה בתחילה "סופר DC-9-81") הגרסה הראשונה למטוס, הופעלה על ידי מנועי JT8D תוצרת פראט אנד וויטני. החברות הראשונות שהזמינו את המטוס היו סוויסאייר ואוסטריאן איירליינס, נבנו 132 מטוסים מדגם זה.
גרסאות > MD-82

לגרסה זו מנועים חזקים יותר, נבנו 539 מטוסים מדגם זה. יצרנית המטוסים הסינית "China Aviation Industry Corporation I" ייצרה גם היא מטוסים מדגם זה ברישיון מקדונל דאגלס.
גרסאות > MD-83

לגרסה זו מנועים חזקים יותר, שאפשרו את הגדלת טווח הטיסה ואת משקל ההמראה המרבי. סה"כ נבנו 265 מטוסים מדגם זה.
גרסאות > MD-87

גרסה זו קצרה ב־5.4 מטרים מהגרסאות האחרות, במטוסים אלו הותקנו מערכות אוויוניקה ממוחשבות. נבנו 75 מטוסים.
גרסאות > MD-88

שילוב בין גרסה 82 ו־87, נבנו 150 מטוסים מדגם זה.
מפרט טכני

|  | MD-81 | MD-82   MD-88 | MD-83 | MD-87 |
| --- | --- | --- | --- | --- |
צוות: 2
| מספר מושבים ממוצע | 172 (מחלקה אחת)   155 (שתי מחלקות) | 172 (מחלקה אחת)   155 (שתי מחלקות) | 172 (מחלקה אחת)   155 (שתי מחלקות) | 139 (מחלקה אחת)   130 (2 שתי מחלקות) |
| אורך | 45.01 מ' | 45.01 מ' | 45.01 מ' | 39.73 מ' |
מוטת כנפיים: 32.82 מ'
שטח כנפיים: 112.3 מ"ר
| גובה | 9.02 מ' | 9.02 מ' | 9.02 מ' | 9.25 מ' |
רוחב: 3.35 מ'
| קיבולת מטענים | 35.5 מ"ק | 35.5 מ"ק | 31.2 מ"ק | 26.5 מ"ק |
| משקל ריק | 35,300 ק"ג | 35,400 ק"ג | 36,200 ק"ג | 33,200 ק"ג |
| משקל המראה מרבי | 63,500 ק"ג | 67,800 ק"ג | 72,600 ק"ג | 63,500 ק"ג |
מהירות שיוט: 811 קמ"ש
| טווח מקסימלי | 2,910 ק"מ | 3,800 ק"מ | 4,600 ק"מ | 4,390 |
סייג רום: 11,277 מ'
אורך מסלולמינימלי: 1,500 מ' על מסלול יבש 1,700 מ' על מסלול רטוב
| קיבולת דלק | 22,100 ליטר | 22,100 ליטר | 26,000 ל' | 22,100 ל' |
הנעה (2×): פראט אנד וויטני JT8D-200
דחף (2×): 18,500–21,000 kN
מקורות:
מפעילים

ביולי 2010 פעלו בשירות חברות התעופה 844 מטוסים. בין החברות שעדיין מפעילות את המטוס אליטליה, אמריקן איירליינס, דלתא איירליינס, אאוסטרל ליניאס אאריאס, סקנדינביאן איירליינס, אונור אייר ובולגריאן אייר.
חברת גלובל כנפיים ליסינג הישראלית החזיקה בבעלותה מספר מטוסים מדגם זה, אותם החכירה למספר חברות תעופה.
תאונות עיקריות

פרק זה טעון עדכון. אנא תרמו לוויקיפדיה .
ב־1 בדצמבר 1981 התרסקה טיסה 1308 של אדריה איירווייז על הר בעת הגישה לנחיתה בשדה התעופה קמפו דל'אורו באז'אקסיו קורסיקה, 173 הנוסעים ו־7 אנשי הצוות נהרגו.
ב־16 באוגוסט 1987 התרסקה בפרוורי דטרויט טיסה 255 של נורת'ווסט, בתאונה נהרגו 156 (כולל 2 על הקרקע) ונפצעו 6.
ב־27 בדצמבר 1991 התרסקה בשוודיה טיסה 751 של סקנדינביאן איירליינס, מתוך 129 הנוסעים נפצעו 100.
ב־1 ביוני 1999 התרסקה טיסה 1420 בליטל רוק (ארקנסו), בתאונה נהרגו 11 ונפצעו 110.
ב־31 בינואר 2000 התרסקה טיסה 261 של אלסקה איירליינס לאוקיינוס השקט סמוך לחופי קליפורניה, 83 הנוסעים ו־5 אנשי הצוות נהרגו.
ב־8 באוקטובר 2001 התנגשה טיסה 686 של סקנדיביאן איירליינס במהלך ההמראה מנמל התעופה מילאנו-לינאטה במטוס ססנה פרטי. 110 הנוסעים ואנשי הצוות, ארבעה במטוס ססנה, וארבעה על הקרקע נהרגו.
ב־7 במאי 2002 עלתה באש טיסה 6136 של צ'יינה נורת'רן איירליינס סמוך לעיר דאליין, 103 הנוסעים ו־9 אנשי הצוות נהרגו.
ב־30 בנובמבר 2004 התרסקה טיסה 538 של חברת התעופה האינדונזית ליון אייר בסורקרטה (Surakarta),‏ 25 נהרגו ו־142 נפצעו.
ב־16 באוגוסט 2005 התרסקה טיסה 708 של וסט קריביאן איירווייז סמוך למדינת סוליה (ונצואלה), 152 הנוסעים ו־8 אנשי הצוות נהרגו.
ב־16 בספטמבר 2007 התרסקה בפוקט (תאילנד) טיסה 269 של ואן-טו-גו איירליינס‏, 90 נהרגו ו־40 ניצלו.
ב־30 בנובמבר 2007 התרסקה בטורקיה טיסה 4203 של אטלס ג'ט, 50 הנוסעים ו־7 אנשי הצוות נהרגו.
ב־30 באוגוסט 2008 התרסקה טיסה 5022 של ספנאייר מיד לאחר ההמראה מנמל התעופה במדריד, 154 נהרגו ו־18 ניצלו.
ב־5 במרץ 2015 החליק מטוס מסוג MD-88 של חברת דלתא איירליינס בנמל התעופה לה גוארדיה בניו יורק עקב שלג על המסלול ומזג אוויר קשה, ללא נפגעים משמעותיים, נגרם נזק למטוס.
הערות שוליים

↑  MD-80 general specifications באתר בואינג
↑  MD-80 airport report McDonnell Douglas, December 1989
↑  יורם גביזון, כנפיים רוכשת מאמריקן איירליינס 6 מטוסים ב-90 מיליון דולר, באתר TheMarker‏, 11 בנובמבר 2002
יורם גביזון, כנפיים: כניסת אייר קנדה לצ'פטר 11 תגרע 10% מדמי החכירה העתידיים, באתר TheMarker‏, 3 באפריל 2003
| מטוסי נוסעים תוצרת דאגלס ומקדונל דאגלס |
| --- | --- | --- |
| מטוסי מדחף | דאגלס דולפין • DC-1‏ • DC-2‏ • DC-3‏ • DC-4‏ • DC-5‏ • DC-6‏ • DC-7 |  |
| מטוסי סילון | DC-8‏ • DC-9‏ • DC-10‏ •  MD-11‏ • MD-12‏ • MD-80 ‏ • MD-90‏ • MD-95 |  |
| --- | --- |
בקרת זהויות :  NLI: 987007558281805171  LCCN: sh85082561  NARA: 10665746
משכב לידה

תינוק על חזה אמו, רגעים ספורים לאחר הלידה
משכב לידה, ברפואה, היא תקופה בחיי אישה המתחילה מיד לאחר הלידה ונמשכת כשישה שבועות. בתקופה זו הגוף מתאושש מהריון והלידה, ומערכות הגוף, ובכללן רמות ההורמונים, חוזרות למצבן הרגיל. נשים בתקופת משכב לידה, עלולות לחוות תופעות המזכירות את ההריון. זוהי גם תקופה שצריך להסתגל בה לאמהות, להנקה, לחיי משפחה שונים, לטיפול בתינוק, שינויים המהווים אתגר בפני עצמו. ארגון הבריאות העולמי מתאר תקופה זו כתקופה קריטית עבור האם והילוד אך עם זאת לא מדוברת מספיק; רוב מקרי התמותה בקרב אמהות ויילודים מתרחשים בתקופה זו.
שלבים

ניתן לחלק את תקופת משכב הלידה לשלושה שלבים:
השלב הראשון (או השלב ה"אקוטי") - 6-12 שעות לאחר הלידה. אשה שילדה בבית חולים נשארת לאשפוז עד שהיא יציבה מבחינה רפואית. הגדרה זו יכולה להתייחס לשעות מספר לאחר הלידה, אם כי אורך האשפוז הממוצע לאחר לידה וגינלית הוא בין יום ליומיים ולאחר ניתוח קיסרי הוא שלושה עד ארבעה ימים. במהלך פרק הזמן הזה האישה עוברת ניטור של כמות הדימום ותפקוד מערכת העיכול והשתן.
השלב השני (או השלב ה"סאב-אקוטי"), 2-6 שבועות לאחר הלידה. בשלב הסאב-אקוטי, 87% מהנשים מדווחות על לפחות בעיית בריאות אחת.
השלב השלישי, תקופת משכב הלידה המאוחרת, עד שישה חודשים לאחר הלידה.
בעיות בריאות לטווח הארוך (כאלה המתרחשות גם לאחר תקופת משכב הלידה המאוחרת) מדווחות על ידי 31% מהנשים.
מאפיינים פיזיים

בתקופת משכב הלידה חלים שינויים רבים בגוף האשה:
הרחם צריך לחזור ולהתכווץ לגודלו המקורי, תהליך שמרגיש כמו התכווצויות מחזור. בתום שבועיים מהלידה הרחם אמור לחזור לגודלו המקורי, ומיקומו באגן. הכאבים הכרוכים בתהליך זה מתעצמים עם כל לידה נוספת.
לאחר הלידה ישנו דימום הנקרא לוכיה. זהו דימום המכיל רירית מהרחם. בימים הראשונים הדימום אדום וחזק, וככל שהזמן עובר הוא נחלש, וצבעו דוהה עד שהופך להיות צהוב.
לעיתים בלידות וגינליות ישנם קרעים או חתכים בפרינאום. את הקרעים והחתכים תופרים. לרוב משתמשים בתפרים המתמוססים מעצמם תוך שבועיים. יש להקפיד כי האזור של התפרים נקי ויבש.
לחלק מהנשים יש נשירה בשיער. הנשירה מפסיקה מעצמה.
בריחת שתן היא תופעה הנובעת מהחולשה של שרירי רצפת האגן. ניתן לשפר את המצב על ידי פעילות גופנית לשרירים אלה.
עצירות היא תופעה שמתרחשת כאשר נשים פוחדות מהפעלת השרירים של פי הטבעת, בשל כאבים, תפרים. תזונה טובה יכולה לסייע במקרים כאלה.
טחורים כתוצאה מהלחץ על האזור בזמן הלידה. שטיפות מרובות, שימוש במשחות ופדים יכולים לעזור.
כאבים בשדיים בשל גודש, והנקה לא נכונה. יש נשים שיסבלו גם מצינוריות חלב חסומות, ולעיתים אפילו דלקת בשד. כאבים כאלה מועצמים בגלל הלחץ שהיולדת נתונה לו. לחץ שסובב סביב ההזנה של התינוק (האם הוא אוכל מספיק?) ולחץ חברתי להניק, למרות הקשיים.
מאפיינים רגשיים

תקופת משכב הלידה מאופיינת בשינויים קיצוניים במצב הרוח, ובקשיים רגשיים רבים. לצד הרגשות החיוביים של שמחה, התרגשות, אהבה לתינוק החדש, ישנם רגשות של בלבול, כעס תסכול, פחד ועוד רגשות רבים. ברוב המקרים שינויים אלה עוברים תוך כמה שבועות. לדוגמה, ביום השלישי אחרי הלידה, ישנו שיא הורמונלי, הגורם לנשים רבות לדכדוך ובכי בלתי פוסק. במקרים מסוימים הנשים סובלות מדיכאון אחרי לידה, ואז דרגת הקושי גבוהה בהרבה, והמצב אינו עובר מעצמו. את הקשיים הרגשיים מעצימים גם עייפות גדולה בגלל הטיפול בתינוק, והצורך בהסתגלות למצב החדש.
הערות שוליים

↑  משכב לידה- באתר קופת חולים כללית
↑  משכב לידה- מתוך האתר של בית החולים אסף הרופא
↑  משכב לידה- באתר טיפת חלב ברשת
↑  מצב האם כמה ימים לאחר הלידה- מתוך אתר "הריון, לידה תינוק"
↑  אחרי הלידה- מתוך אתר ארגון הבריאות הארצי של בריטניה
↑   מגי אוצרי, נזקי אובססיית ההנקה, באתר הארץ, 7 במאי 2016
↑  תינוק חדש: איך להתמודד עם הקשיים אחרי הלידה, באתר ynet, 31 במרץ 2013
↑  משכב לידה- מתוך אתר מכבי שרותי בריאות
| --- | --- |
בקרת זהויות :  NLI: 987007548671205171  BNE: XX527722  BnF: cb120021575 (data)  GND: 4190135-6  LCCN: sh85108919  NDL: 00570200  NKC: ph127799  TE: E1.0.2.7.0.0.10 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קריית החינוך דרור

| --- | --- |

פינת זיכרון לבוגרות ובוגרי בית הספר, חללי צה״ל ונפגעי פעולות האיבה.
 בית ספר
 תקופת הפעילות:  1995–הווה (כ־30 שנה) 
 שכבות לימוד:  ז'–י"ב
 מספר כיתות:  83
 בעלי תפקידים
 מנהל:  ד״ר אהוד מנור (1995-2011) מייסד בית הספר.  אביגדור טפר   (2011-2012)
 מנהלת:  אריאלה בן ארי (2012-2024)  לאה רוזנשטוק   (2024 -     )
 באחריות:  המינהל לחינוך התיישבותי
 סגל:  249 מורים
 תלמידים
 :  2,742
 מיקום
 מדינה:  ישראל ישראל
 קואורדינטות:  32°15′47″N 34°53′39″E﻿ / ﻿32.263055555556°N 34.894194444444°E﻿ / 32.263055555556; 34.894194444444
 www.kdror.co.il
 he
 
קריית חינוך ניסויית דרור היא בית ספר ביישוב בני דרור שבמועצה האזורית לב השרון. זהו בית הספר העל-יסודי הגדול ביותר במדינת ישראל. בית הספר הוקם בשנת 1995 על ידי המועצה האזורית ולומדים בו תלמידים בכיתות ז'-י"ב המגיעים מרחבי המועצה ומהישוב פרדסיה. בשנת 2020, למדו בבית הספר כ־2,700 תלמידים בכ־80 כיתות. בית הספר הוא "בית ספר בניהול עצמי" מאחר שהוא פועל בעצמאות תקציבית ותפעולית של צוותי ההוראה וההנהלה. בשיאו התפרס בית הספר על 63 דונם[דרוש מקור].
פרס חינוך ארצי: מאז הקמת בית הספר, הוא זכה פעמיים בפרס חינוך ארצי, הזכייה הראשונה בתקופת כוהנתו של ד״ר מנור, והזכייה השנייה הייתה בשנת 2019 בתקופת ניהולה של אריאלה בן ארי,  פרס החינוך הארצי  מוענק למוסדות החינוך המצטיינים בישראל מטעם משרד החינוך, ונחשב כפרס היוקרתי ביותר הניתן לבתי הספר המצטיינים ביותר.
מאפיינים ייחודיים

מונהגת מתכונת בה אין כיתות אם, וכל מקצוע נלמד בכיתה אחרת בבניין אחר (לא בהתאמה), ובכך נוצר מצב של "נדידה" בקרב התלמידים בין החדרים השונים בבית הספר.
לימוד בשיטת "ניהול לפי יעדים" בה התלמיד מציב לעצמו יעדים לימודיים ,חברתיים ואישיים.
אין צלצולים לכניסה וליציאה מהשיעורים.
שיעורים כפולים – שיעור אחד הוא בן 90 דקות.
מגוון רחב של מקצועות בחירה, כולל מקצועות ייחודיים כמו פיזיקה מחקרית ודיפלומטיה.
בית ספר לפיתוח מקצועי

בית הספר הוא גם "בית ספר לפיתוח מקצועי" (P.D.S - Professional Development School) כלומר: "בית ספר לפיתוח של מורים מתחילים", להמשך הפיתוח של מורים מנוסים ולמחקר ולפיתוח של מקצוע ההוראה, ונשען על שותפות משמעותית בין בית הספר לבין האקדמיה. עשרות סטודנטים להוראה, לייעוץ חינוכי, לפסיכולוגיה ולניהול ממכללת בית ברל, וכן סטודנטים לחינוך גופני ממכללת וינגייט – בלוויית המדריכים הפדגוגיים שלהם – משולבים יום בשבוע בחיי בית הספר. הם משתתפים בישיבות הצוותים המקצועיים ובתכנון מערכי הלמידה, מלמדים, חונכים תלמידים, יוזמים פעולות העשרה, ועוד. סגל המכללה משתתף בתכנון שנת הלימודים ב"דרור" ובהנחיית השתלמויות המתקיימות בבית הספר.
הערות שוליים

↑  משרד החינוך, פרס החינוך למוסדות חינוך מצטיינים לשנת 2019, ‏2019
↑  הולמס, 1990
קרב גזאלה

קרב גזאלה (26 במאי -21 ביוני 1942) היה אחד הקרבות החשובים במסגרת המערכה במדבר המערבי. בקרב זה הביסו הכוחות הגרמנים-איטלקיים בפיקודו של ארווין רומל את הארמייה השמינית של חבר העמים הבריטי, בפיקודו של ניל ריצ'י - אשר החזיקה במערך עמדות מבוצר, שנודע בשם קו גזאלה - ולאחר מכן כבשו את נמל טוברוק האסטרטגי שבחוף המזרחי של לוב. למרות שהכוחות הבריטיים נהנו מעדיפות כמותית ואיכותית ניכרת על כוחותיו של רומל, הם ספגו במהלך הקרב את תבוסתם הקשה ביותר במהלך המערכה בזירת הלחימה של צפון אפריקה, ואיבדו עשרות אלפי חיילים, מתוכם למעלה מ-40 אלף שבויים.
ערב הקרב החזיקה הארמייה השמינית בקו הגנה מבוצר שכונה בשם "קו גזאלה" ממערב לנמל טוברוק, לאחר שנאלצה לסגת מרוב שטח בליטת קירנאיקה בראשית שנת 1942. ב-26 במאי התקיפו כוחותיו של רומל מהמערב. בשלב הראשון של הקרב איגפו הכוחות הניידים של רומל מדרום את קו ההגנה הבריטי, אך תוך זמן קצר מצאו עצמם מנותקים מדרגי האספקה שלהם בעקבות התקפת נגד בריטית. תיבת ביר חכים, בקצה הדרומי של מערך ההגנה הבריטי, בה החזיקו כוחות צרפת החופשית בפיקודו של הגנרל פייר קניג, הדפה התקפות חוזרות ונשנות של כוחות הציר, והחזיקה מעמד עד 11 ביוני.
רומל ארגן מחדש את כוחותיו הניידים ממזרח למרכז קו ההגנה הבריטי, באזור שנודע בשם הקלחת, ולאחר שחידש את הקשר עם כוחותיו ומאגרי האספקה שלו ממערב לקו גזאלה, חידש את המתקפה שלו והנחיל שורת תבוסות לכוחות המשוריינים של הארמייה השמינית. ב-14 ביוני נאלצו הבריטים לפנות את "קו גזאלה", והחלו לסגת מזרחה לעבר גבול מצרים, אולם כוח גדול הושאר מאחור להגן על נמל טוברוק. במהלך הימים הבאים השתלטו כוחותיו של רומל על השטח עד לגבול מצרים, וב-21 ביוני פתחו במתקפה על מצודת טוברוק, כבשו אותה תוך זמן קצר, ושבו כ-30 אלף מהמגינים. לאחר כיבוש טוברוק פלשו כוחות הציר למצרים, והמשיכו במרדף אחרי הכוחות הנסוגים של הארמייה השמינית. הארמייה השמינית נערכה מחדש הרחק מזרחה, בקו הגנה מבוצר, שנודע בשם "קו אל-עלמיין", ובמסגרת קרב אל-עלמיין הראשון, שהתקיים ביולי 1942, הצליחה לבלום את צבאו של רומל.
מערכת גזאלה, והנסיגה הבריטית שבאה בעקבותיה, כמו גם נפילת טוברוק, והתקדמות כוחות הציר אל מעבר לגבול המצרי, היוו ניצחון גדול של רומל על הארמייה השמינית. רומל קודם לדרגת גנרל-פלדמרשל בעקבות הישגיו, ואילו ניל ריצ'י, שפיקד על הארמייה השמינית, הודח, ואוקינלק לקח לידיו את הפיקוד על הארמייה באופן אישי. ניצחונו זה של רומל עורר את החשש כי יביס את הכוחות הבריטים במצרים, וימשיך מזרחה, לארץ ישראל, חשש שהביא את אנשי היישוב בארץ לתכנן תוכניות מגננה נואשות, בתקופה שכונתה מאתיים ימי חרדה. חשש זה הוסר רק בחודש נובמבר 1942, עת הובס רומל בקרב אל-עלמיין השני.
רקע > התקדמות כוחותיו של רומל מאל-עגילה

בעקבות ההצלחה של מבצע צלבן בשלהי 1941, הדפה הארמייה השמינית את כוחות הציר מקירנאיקה ואילצה את רומל לסגת לעמדות ההגנה החזקות שהכין באל עגילה. אולם 800 הקילומטרים שעברו כוחות חבר העמים הבריטי מתחו את קווי האספקה שלהם, ובינואר 1942 הם דלדלו את מספר חייליהם בחזית על מנת שאלו ייבנו קווי תקשורת ואספקה שיאפשרו את המשך הדחיפה מערבה לעבר טריפוליטניה. בינתיים קיבל רומל תגבורת של חיילים וטנקים, וב-21 בינואר שלח שלושה טורי שריון שמטרתם לבצע סיור טקטי. לאחר שהסיור נתקל בקווים מדוללים, החליט רומל לתקוף, וב-28 בינואר כבש את בנגזי וב-3 בפברואר את טימימי, והמשיך קדימה לעבר הנמל המבוצר של טוברוק על חוף הים התיכון.
רקע > התחפרות הארמייה השמינית בקו גזאלה

בין גזאלה וטימימי (מעט מערבה לטוברוק) הצליחה הארמייה השמינית לרכז את כוחותיה באופן מספיק כדי להסתובב ולהילחם. ב-4 בפברואר נעצרה ההתקדמות של רומל, וקו החזית שהשתרע מגזאלה על החוף (48 ק"מ מערבה לטוברוק) עד המבצר הטורקי העתיק בביר חכים, כ-80 ק"מ דרומית לגזאלה, התייצב.
'קו גזאלה' התבסס על שורת מתחמים מבוצרים (שכונו "תיבות"), שחוברו זה לזה באמצעות שדות מוקשים עמוקים. הפערים בין ה"תיבות" כוסו באש ארטילרית, והוגנו על ידי כוחות ניידים. אורכו של הקו היה כ-72 קילומטרים, הנקודה הצפונית בו הייתה גזאלה על חוף הים, והדרומית הייתה "תיבת" ביר חכים שאוישה על ידי כוחות צרפת החופשית.
רקע > הכנת הצבאות לקרב

במהלך אביב 1942 עסקו הצבאות היריבים בצבירת אספקה ובתגבור הכוחות המשוריינים שלהם, כאחד מהלקחים של הלוחמה במדבר בשנתיים שחלפו. הארמייה השמינית קיבלה מארצות הברית כמות ניכרת של טנקי M3 גרנט בעלי תותח בקוטר 75 מ"מ, שהותקן בצד התובה, ושיפרה את יכולתה לתקן במהירות כלי רכב משוריינים, שנפגעו במהלך הלחימה, בסדנאות שדה ניידות, תחום בו הצטיינו בדרך כלל הגרמנים. מלבד זאת, הבריטים גם ניסו לשפר את התיאום בין החי"ר לארטילריה, ומפקד חיל האוויר במזרח התיכון ארתור טדר אימץ אסטרטגיה חדשה שהתמקדה בסיוע לכוחות הקרקע, במקום בהשמדת כוחות האוויר של האויב.
במקביל החל רומל לשפר את מצבו הלוגיסטי ולהקים מצבורי אספקה לקראת חידוש המתקפה על כוחות חבר העמים הבריטי במדבר המערבי. הוא נהנה מהיתרון של קווי אספקה קצרים יחסית, שאפשר לו לקבל אספקה מאיטליה דרך הים התיכון בקצב מהיר יותר מזה של הבריטים, שהיו תלויים בנתיב אספקה ארוך מבריטניה ומארצות הברית סביב יבשת אפריקה למצרים, וידע שעליו לתקוף בהקדם, לפני שהמשאבים העדיפים של בעלות הברית יוכלו לבוא לידי ביטוי, ולהעניק לכוחות הבריטיים עדיפות מכרעת על כוחותיו. לקראת סוף מאי היה רומל מוכן לתקוף את קו גזאלה הבריטי. מולו ניצבו בקו גזאלה הדיוויזיה הדרום-אפריקאית הראשונה סמוך לחוף הים התיכון, דיוויזיית הח"יר ה-50 (נורת'מברלנד) מימינה, החזיקה במרכז קו הביצורים של הארמייה השמינית, ואילו הבריגדה הראשונה של צבא צרפת החופשית החזיקה בתיבת ביר חכים בקצה הדרומי של הקו. דיוויזיות השריון הבריטיות ה-1 וה-7 ושתי בריגדות טנקים עצמאיות (מצוידות בטנקי רגלים כבדים) המתינו מאחרי קו ההגנה הראשי כעתודה ניידת לביצוע התקפות נגד. הדיוויזיה הדרום אפריקאית השנייה שימשה כחיל המצב בטוברוק ואילו הדיוויזיה ההודית ה-5 (שהגיעה באפריל כדי להחליף את דיוויזיית חיל הרגלים ההודית ה-4) הוחזקה בעתודה.
תוכניתו של רומל

תוכנית המתקפה של רומל, שקיבלה את שם הקוד מבצע ונציה, הייתה לבצע תנועת איגוף עמוקה סביב קו גזאלה עם כוחותיו הניידים מדרום לתיבת ביר חכים. דיוויזיית השריון האיטלקית אריאטה, באגפו השמאלי, נועדה לנטרל את תיבת ביר חכים. מימינה ינועו דיוויזיות השריון הגרמניות ה-21 וה-15 צפונה, מאחורי קווי ההגנה של הארמייה השמינית, יתקפו וישמידו את השריון הבריטי, וינתקו את דיוויזיות הרגלים שהחזיקו בקו גזאלה מעורפן. באגף הימני הקיצוני נועדה הדיוויזיה הקלה ה-90 לנוע לכיוון אל-אדם, מדרום לטוברוק, במטרה לתקוף את קווי האספקה הבריטיים, ולבלום הגעת תגבורות בריטיות מאזור טוברוק לקו גזאלה.
במקביל נועדה הדיוויזיה השנייה של הקורפוס ה-20 הממונע האיטלקי, הדיוויזיה הממונעת ה-101 'טרייסטה', ליצור פרצה בשדות המוקשים הבריטיים סמוך לתיבת סידי מופתח, מצפון לתיבת ביר חכים, כדי ליצור נתיב אספקה קצר לכוחות הניידים הגרמניים. רומל גילה אופטימיות רבה, וציפה שבתום היום הראשון למתקפה, כוחותיו יכבשו את אל-עדם, אל-דודה וסידי רזג וכן את תיבת 'גשר האבירים', כ-40 קילומטרים צפונית-מזרחית לביר חכים, ויציבו אותו בעמדה נוחה לתקוף למחרת מהעורף את הכוחות הבריטיים בקו גזאלה, ולחבור לקורפוסים ה-10 וה-21 האיטלקיים, שיתקפו את קו גזאלה ממערב.